Diari Oficial de la Generalitat Valenciana


Sumari del DOGV 4565, del 13-08-2003 (2003/9406)

ORDE de 30 de juny de 2003, de la Conselleria de Cultura, Educació i Esport, per la qual es regula la realització dels projectes finals de carrera en entitats col·laboradores, per l'alumnat d'Estudis Superiors de Ceràmica i Estudis Superiors de Disseny.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/06/30/(1)/dof/vci/html**

### Dades del document

Número de DOGV
:   4565

Data del DOGV
:   13-08-2003

Secció del DOGV
:   I. DISPOSICIONS GENERALS

Número del document
:   2003/9406


Data del document
:   30-06-2003

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * avaluació de coneixements
    * legislació
    * ceràmica
    * educació artística
    * legislació escolar

ORDE de 30 de juny de 2003, de la Conselleria de Cultura, Educació i Esport, per la qual es regula la realització dels projectes finals de carrera en entitats col·laboradores, per l'alumnat d'Estudis Superiors de Ceràmica i Estudis Superiors de Disseny. [2003/9406]
  
Els Estudis Superiors de Ceràmica estan regulats pel Reial Decret 2398/1998, de 6 de novembre (BOE de 2 de desembre) i pel Decret 100/2000, de 27 de juny (DOGV de 6 de juliol).
  
Els Estudis Superiors de Disseny estan regulats pel Reial Decret 1496/1999, de 24 de setembre (BOE de 6 d'octubre) i pel Decret 133/2001, de 26 de juliol (DOGV de 6 d'agost).
  
Tant en els Estudis Superiors de Ceràmica com de Disseny, es contempla la possibilitat que l'alumnat realitze un projecte final de carrera en col·laboració amb organismes, institucions, empreses, estudis de disseny o d'art, per al que es preveu l'establiment de la figura d'entitat col·laboradora del centre docent.
  
Els projectes finals de carrera permetran fomentar l'imprescindible vincle entre el món empresarial i professional amb l'educatiu, al mateix temps que a l'alumnat, a més de complementar la seua formació, li servirà com a eficaç mecanisme d'inserció laboral.
  
Les relacions de col·laboració entre les entitats col·laboradores i els centres docents demanen un marc normatiu clar que destaque la funció educativa de la dita relació, al mateix temps que permeta l'autonomia de les parts per a establir-la.
  
En virtut d'això i de conformitat amb el que establixen els articles 35 i 68 de la Llei de la Generalitat Valenciana 5/1983, de 30 de desembre, de Govern Valencià, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,
  
ORDENE
  
Primer
  
Aprovar el model de Concert Escola-Entitat Col·laboradora per a la realització del Projecte Final de Carrera que figura com a annex d'esta orde.
  
Segon
  
Delegar la facultat de subscriure concerts de col·laboració als directors de les Escoles d'Art i Superior de Disseny i de les Escoles Superiors de Ceràmica amb entitats col·laboradores de titularitat privada, perquè els alumnes dels estudis superiors de Disseny o Ceràmica puguen realitzar Projectes Finals de Carrera en dites entitats.
  
Tercer
  
La present delegació d'atribucions podrà ser revocada en qualsevol moment per l'òrgan delegant, de conformitat amb l'article 68.5 de la Llei 5/1983, de 30 de desembre, de Govern Valencià.
  
Quart
  
Segons el que preveu l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les atribucions que es deleguen per la present orde podran ser avocades en els termes i amb els requisits que establix el dit article.
  
Quint
  
Sempre que es faça ús d'esta delegació d'atribucions haurà de fer-se constar expressament en el concert subscrit.
  
DISPOSICIÓ FINAL
  
Esta orde entrarà en vigor el mateix dia de la seua publicació en el Diari Oficial de la Generalitat Valenciana.
  
València, 30 de juny de 2003
  
El conseller de Cultura, Educació i Esport


Còpia Permalink ELI